Èmi ò lè ṣe kí ng má máa gbọ́ àgbọ́rìn o.  Orin ni o, ìròhìn ní o tàbí ìwé àfetígbọ́, gbogbo ìgbà ni èmi máa ngbọ́ nkan ní tèmi.  Nítorínáà, mo yára sáré lọ sí ilé-ìtajà Apple kan tí nbẹ láàrin ìlú.  Mo ra agbórisétí tuntun tí wọ́n ṣẹ̀ṣẹ̀ gbé jáde tí wọ́n npè ní EarPod.  EarPod yìí, iPod àti iPone ni wọ́n ṣe é fún.  A máa gbóhùn sétí, a sì máa gba ohùn lẹ́nù.  Ìyẹn ni pé èèyàn lè fi báni sọ̀rọ̀ láì gbé ẹ̀rọ ìbánisọ̀rọ̀ gan-gan sétí.  Kódà èèyàn lè lòó fi darí iPhone/iPod – fi jẹ́ ìpè ago, fi yín orin sókè tàbí sílè, fi yan orin míràn, àti bẹ́ẹ̀ bẹ́ẹ̀ lọ.
Emi o le se ki ng ma maa gbo agborin o.  Orin ni o, irohin ni o tabi iwe afetigbo, gbogbo igba ni emi maa ngbo nkan ni temi.  Nitorinaa, mo yara sare lo si ile-itaja Apple kan ti nbe laarin ilu.  Mo ra agboriseti tuntun ti won sese gbe jade ti won npe ni EarPod.  EarPod yii, iPod ati iPone ni won se e fun.  A maa gbohun seti, a si maa gba ohun lenu.  Iyen ni pe eeyan le fi bani soro lai gbe ero ibanisoro gan-gan seti.  Koda eeyan le loo fi dari iPhone/iPod – fi je ipe ago, fi yin orin soke tabi sile, fi yan orin miran, ati bee bee lo.